Foto’s: Motorfietspassasier sterf ná vragmotor oor haar ryFoto: Louis Jordaan, ER24 Nog foto’s volg onderaan die berig. ŉ Vrou is Donderdag in Wynberg, Kaapstad, dood nadat ŉ instandhoudingsvoertuig oor haar gery het nadat sy van ŉ motorfiets afgeval het. “Die vrou, in haar vroeë 20s, was ŉ passasier op die motorfiets toe hulle Donderdag ŉ stilstaande voertuig getref het,” het Luyanda Majija, woordvoerder van ER24, gesê. “Sy het tydens die impak van die motorfiets afgeval en ŉ instandhoudingsvragmotor het oor haar gery toe sy in die pad gelê het.” Sy is op die toneel in Rosemeadlaan, Wynberg, dood verklaar. Die bestuurder van die motorfiets, ŉ 27-jarige man, is met impak oor die stilstaande voertuig geslinger. “Hy het sy been erg gebreek en is na die Groote Schuur-hospitaal geneem vir verdere behandeling,” het Majija gesê. Die vragmotorbestuurder is nie beseer nie, maar is vir skok behandel. Foto: Louis Jordaan, ER24 Paramedici op die toneel Foto: Louis Jordaan, ER24 Foto: Louis Jordaan, ER24